ΓΡΑΠΤΗ ΕΡΩΤΗΣΗ E-3203/02

υποβολή: Stavros Xarchakos (PPE-DE) προς το Συμβούλιο

(11 Νοεμβρίου 2002)

Θέμα: Ανθρώπινες ελευθερίες στην Τουρκία και την Αλβανία

Σύμφωνα με δηλώσεις Κοινοτικών αξιωματούχων, η ΕΕ επιθυμεί να στείλει κάποιο ενθαρρυντικό μήνυμα στην Τουρκία ενώ σκοπεύει να συνεχίσει και τη σύσφιγξη των σχέσεων με την Αλβανία. Εντούτοις, δημοσιεύματα του αλβανικού τύπου αναφέρουν ότι σημειώνονται συνεχή κρούσματα παραβίασης του απορρήτου της αλληλογραφίας που λαμβάνουν και αποστέλλουν αλβανοίπήκοοι, ενώ η έγκυρη γαλλική εφημερίδα Le Figaro ανέφερε στο φύλλο τής 22ας Οκτωβρίου 2002 ότι οποψήφιος στις τουρκικές εκλογές της 3ης Νοεμβρίου κύριος A. Firat συνελήφθη στις 21.10.2002 από την τουρκική αστυνομία με την κατηγορία ότι χρησιμοποίησε την κουρδική γλώσσα σε μια προεκλογική του συγκέντρωση.

Γνωρίζει το Συμβούλιο τα παραπάνω κρούσματα βάναυσης παραβίασης των ανθρωπίνων ελευθεριών στην Τουρκία και την Αλβανία· Γιατί συνεχίζονται αυτές οι παραβιάσεις, παρά τις επί χρόνια διαμαρτυρίες ευρωβουλευτών, έγκυρων διεθνών εντύπων, μη-κυβερνητικών οργανισμών και άλλων φορέων· Μήπως το Συμβούλιο έχει αποτύχει στο να καταστήσει σαφές ότι οποιαδήποτε οικονομική ή άλλη σχέση κάποιας χώρας με την ΕΕ προϋποθέτει την απαρέγκλιτη τήρηση των βασικών ανθρωπίνων ελευθεριών, στοιχείων άρρηκτα συνδεδεμένων με τον ευρωπαϊκό πολιτισμό· Οι μεταρρυθμίσεις που ανακοίνωσε προ καιρού η Τουρκία και οι οποίες αφορούσαν στην χρήση της κουρδικής στην εκπαίδευση και τα ραδιοτηλεοπτικά μέσα γιατί δεν εφαρμόζονται· Η κατάργηση του αναχρονιστικού εκλογικού νόμου που ισχύει στην Τουρκία και ο οποίος απαγορεύει στουςποψηφίους την χρήση άλλης γλώσσας πλην της τουρκικής περιλαμβάνεται στις μεταρρυθμίσεις που ανακοίνωσε η τουρκική κυβέρνηση·

Απάντηση

(3 Μαρτίου 2003)

Ο αξιότιμος βουλευτής ορθώς επισημαίνει τιςφιστάμενες ελλείψεις στον τομέα των δικαιωμάτων του ανθρώπου και των θεμελιωδών ελευθεριών στην Τουρκία, ειδικότερα όσον αφορά το σεβασμό των δικαιωμάτων και των ελευθεριών των τούρκωνπηκόων κουρδικής καταγωγής. Οι ελλείψεις αυτές, όσον αφορά τόσο τη νομοθεσία όσο και την εφαρμογή, τίθενται τακτικά από την ΕΕ προς συζήτηση στις συνεδριάσεις πολιτικού διαλόγου με την Τουρκία σε διάφορα επίπεδα, πλέον προσφάτως δε κατά την Τρόικα των Πολιτικών Διευθυντών της ΕΕ στην Άγκυρα στις 31 Οκτωβρίου.

Ωστόσο, είναι αναντίρρητο ότι επί του παρόντος στην Τουρκία ευρίσκεταιπό εξέλιξη σημαντική διαδικασία πολιτικών μεταρρυθμίσεων δια της οποίας, όπως αναγνωρίσθηκε από το Ευρωπαϊκό Συμβούλιο η Τουρκία πλησίασε την πλήρωση των πολιτικών κριτηρίων προσχώρησης στην ΕΕ. Η δέσμη μέτρων μεταρρύθμισης της 3ης Αυγούστου 2002, την οποία η ΕΕ χαιρέτισε σε δήλωση, περιλαμβάνει μεταξύ άλλων διατάξεις σχετικά με τη χρήση της κουρδικής στην εκπαίδευση και τα ραδιοτηλεοπτικά μέσα. Πρόσφατα εγκρίθηκαν νομοθετικές ρυθμίσεις για την εφαρμογή των νέων διατάξεων περί της παιδείας, ενώ προετοιμάζεται η εφαρμογή των διατάξεων περί της ραδιοτηλεοπτικής αναμετάδοσης. Εν προκειμένω, θα ενθαρρυνθεί η Τουρκία να προωθήσει και να εφαρμόσει πλήρως όλα τα αναγκαία μέτρα για την προστασία των δικαιωμάτων των θρησκευτικών, γλωσσικών ή εθνοτικών μειονοτήτων, προκειμένου να προσαρμοστεί στα ευρωπαϊκά πρότυπα της προστασίας των ανθρωπίνων δικαιωμάτων.

Η πλέον πρόσφατη νομοθετική δέσμη του Δεκεμβρίου τείνει να επιβεβαιώσει τον προσανατολισμό αυτό, μεταξύ άλλων με τη χαλάρωση του περιοριστικού χαρακτήρα των διατάξεων που διέπουν την ελευθερία του συνεταιρίζεσθαι, συμπεριλαμβανομένων των διατάξεων που αφορούν τη χρήση γλωσσών εκτός της τουρκικής. Η ΕΕ άρχισε την εξέταση των μέτρων αυτών πουποβλήθηκαν στις αρχές του Δεκεμβρίου 2002 προκειμένου να αξιολογήσει τη βελτίωση στον τομέα των δικαιωμάτων και των ελευθεριών όλων των πολιτών, ανεξαρτήτως της καταγωγής τους, και προσβλέπει στην πρέπουσα εφαρμογή της νέας νομοθεσίας.

Το Ευρωπαϊκό Συμβούλιο της Κοπεγχάγης κατέληξε στο συμπέρασμα ότι εφόσον το Ευρωπαϊκό Συμβούλιο του Δεκεμβρίου 2004, βάσει έκθεσης και σύστασης της Επιτροπής, αποφασίσει ότι η Τουρκία πληροί τα πολιτικά κριτήρια της Κοπεγχάγης, η Ευρωπαϊκή Ένωση θα αρχίσει χωρίς καθυστέρηση ενταξιακές διαπραγματεύσεις με την Τουρκία.

Όσον αφορά την κατάσταση στην Αλβανία, το Συμβούλιο τονίζει ότι ουδέποτε σχολιάζει τις δηλώσεις στον τύπο ή τα δημοσιευόμενα στον τύπο άρθρα και πληροφορεί τον αξιότιμο Βουλευτή ότι δεν έχει λάβει γνώση συγκεκριμένης περίπτωσης παραβίασης του απορρήτου της αλληλογραφίας αλβανώνπηκόων. Ωστόσο,

το θέμα του σεβασμού των δημοκρατικών αρχών και των δικαιωμάτων του ανθρώπου αποτελεί αναπόσπαστο τμήμα της Διαδικασίας Σταθεροποίησης και Σύνδεσης και συζητάται τακτικά στο πλαίσιο του διαλόγου ΕΕ και Αλβανίας. Εξάλλου, θα αποτελέσει ουσιώδες τμήμα της Συμφωνίας Σταθεροποίησης και Σύνδεσης που θα διαπραγματευθεί η Επιτροπή με την Αλβανία, βάσει της εντολής του Συμβουλίου της 21ης Οκτωβρίου 2002.